CELEX: 32007R0652
Language: da
Date: 2007-06-08 00:00:00
Title: Kommissionens forordning (EF) nr. 652/2007 af 8. juni 2007 om tarifering af visse varer i den kombinerede nomenklatur

14.6.2007   
            
            
               DA
            
            
               Den Europæiske Unions Tidende
            
            
               L 153/6
            
         
      KOMMISSIONENS FORORDNING (EF) Nr. 652/2007
   af 8. juni 2007
   om tarifering af visse varer i den kombinerede nomenklatur
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvist er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke fællesskabsforskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ved anvendelse af nævnte almindelige tariferingsbestemmelser skal de varer, der er anført i kolonne 1 i skemaet i bilaget til denne forordning, tariferes i de i kolonne 2 nævnte KN-koder i henhold til de begrundelser, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med fællesskabsretten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2), i et tidsrum på tre måneder.
            
         
               (5)
            
            
               De i denne forordning fastsatte foranstaltninger er i overensstemmelse med udtalelse fra Toldkodeksudvalget —
            
         UDSTEDT FØLGENDE FORORDNING:
   Artikel 1
   De varer, der er anført i kolonne 1 i skemaet i bilaget, tariferes i den kombinerede nomenklatur i de i kolonne 2 i skemaet nævnte KN-koder.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med fællesskabsretten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 8. juni 2007.
      
         
            På Kommissionens vegne
         
         László KOVÁCS
         
         
            Medlem af Kommissionen
         
      
   
   
      (1)  EFT L 256 af 7.9.1987, s. 1. Senest ændret ved forordning (EF) nr. 580/2007 (EUT L 138 af 30.5.2007, s. 1).
   
      (2)  EFT L 302 af 19.10.1992, s. 1. Senest ændret ved forordning (EF) nr. 1791/2006 (EUT L 363 af 20.12.2006, s. 1).
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              En kopi af en bestemt mobiltelefon (model i naturlig størrelse)
                              Varen er hovedsagelig fremstillet af plast. Den har ingen elektroniske komponenter.
                              Dens størrelse, form og vægt er nøjagtig som den mobiltelefon, den er en kopi af.
                              Dens knapper føles som rigtige knapper, når man trykker på dem.
                           
                        
               
                  3926 90 97
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur og teksten til KN-kode 3926, 3926 90 og 3926 90 97.
                  Varen er på grund af konstruktionen og manglende mobiltelefonfunktioner udelukket fra position 8517.
                  Selv om varen er en nøjagtig kopi af en bestemt mobiltelefon (fordi den ser sådan ud) og er forsynet med knapper, der får den til at føles som en mobiltelefon, har den ingen andre af den pågældende models kendetegn eller egenskaber. Dens eneste funktion er at se ud som en bestemt mobiltelefon. Derfor er varen udelukket fra position 9023.
                  Varen tariferes derfor efter materialets beskaffenhed (plast).
               
            
                  
                              2.
                           
                           
                              En såkaldt »selvoppustelig madras« bestemt til udendørs brug, med følgende mål: længde 185 cm, bredde 66 cm og højde 3,8 cm.
                              Varens yderside består af tekstilstof af syntetiske fibre belagt på indersiden med plast. Den indeholder en plade (tykkelse ca. 3,5 cm) af polyurethanskum med åbne celler.
                              Varens yderside øger friktionen i forhold til andre materialer (fx en sovepose) og er slidstærk samt modstandsdygtig over for smuds, fugt og punkteringer.
                              Den er forsynet med en ventil, som lader luft passere ind ved udrulning og ud ved sammenrulning.
                           
                        
               
                  6306 40 00
               
               
                  Tarifering i henhold til almindelig tariferingsbestemmelse 1 og 6 vedrørende fortolkningen af den kombinerede nomenklatur og teksten til KN-kode 6306 og 6306 40 00.
                  Varen er campingudstyr på grund af dens objektive karakteristika (friktion, snavsafvisende, slidstyrke) og påtænkte udendørs anvendelse.
                  Varen er udelukket fra kapitel 94, fordi den er en luftmadras (jf. bestemmelse 1 a) til kapitel 94).
                  Varen tariferes under position 6306 40 00 som campingudstyr, da der er tale om en luftmadras af tekstil.
               
            
                  
                              3.
                           
                           
                              Fartøj af katamarantypen beregnet til passagertransport.
                              Fartøjet er ca. 49 m langt og har en maksimal hastighed på 34 knob (ca. 63 km/h). Det kan transportere indtil 600 passagerer.
                              Fartøjet er beregnet til sejlads på floder, i flodmundinger og i kystnære farvande. Det er dog konstrueret således, at det må sejle på havet, men uden passagerer.
                              Det er ikke konstrueret til passagertransport mere end 20 sømil (ca. 37 km) fra land.
                           
                        
               
                  8901 10 90
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur og teksten til KN-kode 8901, 8901 10 og 8901 10 90.
                  Katamaranen er et fartøj konstrueret til passagertransport på floder, i flodmundinger og i kystnære farvande. Eftersom det ikke er konstrueret til passagertransport ud over en vis afstand fra land, kan det ikke være et fartøj til »passagertransport« til søs. Det kan derfor ikke betragtes som et »søgående fartøj« (jf. supplerende bestemmelse 1 til kapitel 89).
               
            
                  
                              4.
                           
                           
                              En skalamodel af et fodboldstadion fremstillet hovedsagelig af plast og anbragt på en fiberplade.
                              Den har ingen bevægelige dele.
                           
                        
               
                  9503 00 95
               
               
                  Tarifering i henhold til almindelig bestemmelse 1 og 6 vedrørende den kombinerede nomenklatur og teksten til KN-kode 9503 00 og 9503 00 95.
                  Varen skal ikke tariferes under position 9023, da den ikke er til demonstrationsbrug.
                  Varen skal ikke tariferes efter materialets beskaffenhed, da det er en skalamodel til underholdnings- og legebrug henhørende under position 9503. Sådanne modeller kan være ikke-bevægelige modeller eller udelukkende beregnet til fremvisning og beskuelse og ikke til leg.